Az évek során dollármilliókkal támogatott alapítványokat, iskolákat, kórházakat. A nevét viseli számos hongkongi és kínai épület az adományoknak köszönhetően. A hongkongi Chinese University negyedik főiskolája szintén az ő nevét viseli, mert megépítését Shaw adományai tették lehetővé. Ösztöndíjas programok sokaságát indították kínai és ázsiai diákok számára, hogy amerikai és brit egyetemeken tanulhassanak, beleértve a Harvard, Stanford, Oxford és Cambridge egyetemeket is. Támogatásainak elismeréséül az USA-ban szeptember 8-át "Sir Run Run Shaw-nap"-nak nevezték ki. A 2008-as szecsuani földrengés után 100 millió hongkongi dolláros támogatást nyújtott a károk enyhítésére.